జీఎస్టీ వస్తోంది.. 30లోగా మొత్తం కట్టేయండి!కొనుగోలుదారులపై ఒత్తిడితీవ్రంగా పరిగణించిన కేంద్రంన్యూఢిల్లీ, జూన్ 21: జీఎస్టీ బూచి చూపి ఇళ్లు, ఫ్లాట్లు కొనుగోలు చేసే వారి నుంచి ఒకేసారి డబ్బులు దండుకొనేందుకు ప్రయత్నించే బిల్డర్లపై కఠిన చర్యలు తీసుకుంటామని కేంద్రం స్పష్టం చేసింది. జూలై 1 నుంచి జీఎస్టీ అమల్లోకి వస్తే ఇళ్లు, ఫ్లాట్ల ధరలు భారీగా పెరుగుతాయని, ఇళ్లు, ఫ్లాట్లు బుక్ చేసుకున్న వారు జూన్ 30లోగా పూర్తి బకాయిలు చెల్లించాలని బిల్డర్లు కోరుతున్నారు. లేకుంటే పెరిగే పన్ను భారాన్ని వారే భరించాల్సి ఉంటుందని కొనుగోలుదారులకు మెసేజ్లు పంపుతున్నారు. ఆందోళనకు గురైన పలువురు కొనుగోలుదారులు సెంట్రల్ బోర్డ్ ఆఫ్ ఎక్సైజ్ అండ్ కస్టమ్స్కు ఫిర్యాదు చేశారు. దీనిపై కేంద్ర ఆర్థికమంత్రిత్వ శాఖ తీవ్రంగా స్పందించింది. గృహనిర్మాణ రంగంలో ప్రస్తుతం అమల్లో ఉన్న పరోక్ష పన్నులతో పోల్చుకుంటే జీఎస్టీ తక్కువగా ఉందని ప్రకటనలో పేర్కొంది. జీఎస్టీ అమల్లోకి వస్తే కొనుగోలుదారులు 12 శాతం పన్ను చెల్లించాల్సి ఉంటుందని తెలిపింది. ఇనుము, సిమెంటు తదితర ముడి పదార్థాలపై ఇన్పుట్ ట్యాక్స్ క్రెడిట్(ఐటీసీ) లభిస్తుందని, దీంతో 12 శాతం పన్నులో చాలా వరకు తగ్గుతుందని వివరించింది.
gst vastondi.. 30loga mottam katteyandi!konugoludaarulapai ottiditiivramgaa pariganinchina kendramnyudilly, joon 21: gst boochi chuupi illu, flaatlu konugolu chese vaari nunchi okesari dabbulu dandukonenduku prayatninche bilderlapy kathina charyalu teesukuntaamani kendram spashtam chesindi. juulai 1 nunchi gst amalloki vaste illu, flatla dharalu bhariga perugutaayani, illu, flaatlu buk chesukunna vaaru joon 30loga puurti bakaayilu chellinchaalani bilderlu korutunnaru. lekunte perige pannu bhaaraanni vaare bharinchalsi untundani konugoludaarulaku mesagelu pamputunnaaru. aandolanaku guraina paluvuru konugoludaarulu central bord af exise and kastamsku firyaadu chesaru. deenipai kendra aardhikamantritva saakha teevramgaa spandinchindi. gruhanirmaana rangamlo prastutam amallo unna paroksha pannulatho polchukunte gst takkuvagaa undani prakatanalo perkondi. gst amalloki vaste konugoludaarulu 12 saatam pannu chellinchaalsi untundani telipindi. inumu, simentu taditara mudi padaarthaalapai input tax credit(itc) labhistundani, deentho 12 saatam pannulo chala varaku taggutundani vivarinchindi.